ગોવિંદાષ્ટકમ

સત્યં જ્ઞાનમનંતં નિત્યમનાકાશં પરમાકાશમ |
ગોષ્ઠપ્રાંગણરિંખણલોલમનાયાસં પરમાયાસમ |
માયાકલ્પિતનાનાકારમનાકારં ભુવનાકારમ |
ક્ષ્મામાનાથમનાથં પ્રણમત ગોવિંદં પરમાનંદમ || 1 ||

મૃત્સ્નામત્સીહેતિ યશોદાતાડનશૈશવ સંત્રાસમ |
વ્યાદિતવક્ત્રાલોકિતલોકાલોકચતુર્દશલોકાલિમ |
લોકત્રયપુરમૂલસ્તંભં લોકાલોકમનાલોકમ |
લોકેશં પરમેશં પ્રણમત ગોવિંદં પરમાનંદમ || 2 ||

ત્રૈવિષ્ટપરિપુવીરઘ્નં ક્ષિતિભારઘ્નં ભવરોગઘ્નમ |
કૈવલ્યં નવનીતાહારમનાહારં ભુવનાહારમ |
વૈમલ્યસ્ફુટચેતોવૃત્તિવિશેષાભાસમનાભાસમ |
શૈવં કેવલશાંતં પ્રણમત ગોવિંદં પરમાનંદમ || 3 ||

ગોપાલં પ્રભુલીલાવિગ્રહગોપાલં કુલગોપાલમ |
ગોપીખેલનગોવર્ધનધૃતિલીલાલાલિતગોપાલમ |
ગોભિર્નિગદિત ગોવિંદસ્ફુટનામાનં બહુનામાનમ |
ગોપીગોચરદૂરં પ્રણમત ગોવિંદં પરમાનંદમ || 4 ||

ગોપીમંડલગોષ્ઠીભેદં ભેદાવસ્થમભેદાભમ |
શશ્વદ્ગોખુરનિર્ધૂતોદ્ગત ધૂળીધૂસરસૌભાગ્યમ |
શ્રદ્ધાભક્તિગૃહીતાનંદમચિંત્યં ચિંતિતસદ્ભાવમ |
ચિંતામણિમહિમાનં પ્રણમત ગોવિંદં પરમાનંદમ || 5 ||

સ્નાનવ્યાકુલયોષિદ્વસ્ત્રમુપાદાયાગમુપારૂઢમ |
વ્યાદિત્સંતીરથ દિગ્વસ્ત્રા દાતુમુપાકર્ષંતં તાઃ
નિર્ધૂતદ્વયશોકવિમોહં બુદ્ધં બુદ્ધેરંતસ્થમ |
સત્તામાત્રશરીરં પ્રણમત ગોવિંદં પરમાનંદમ || 6 ||

કાંતં કારણકારણમાદિમનાદિં કાલધનાભાસમ |
કાળિંદીગતકાલિયશિરસિ સુનૃત્યંતમ મુહુરત્યંતમ |
કાલં કાલકલાતીતં કલિતાશેષં કલિદોષઘ્નમ |
કાલત્રયગતિહેતું પ્રણમત ગોવિંદં પરમાનંદમ || 7 ||

બૃંદાવનભુવિ બૃંદારકગણબૃંદારાધિતવંદેહમ |
કુંદાભામલમંદસ્મેરસુધાનંદં સુહૃદાનંદમ |
વંદ્યાશેષ મહામુનિ માનસ વંદ્યાનંદપદદ્વંદ્વમ |
વંદ્યાશેષગુણાબ્ધિં પ્રણમત ગોવિંદં પરમાનંદમ || 8 ||

ગોવિંદાષ્ટકમેતદધીતે ગોવિંદાર્પિતચેતા યઃ |
ગોવિંદાચ્યુત માધવ વિષ્ણો ગોકુલનાયક કૃષ્ણેતિ |
ગોવિંદાંઘ્રિ સરોજધ્યાનસુધાજલધૌતસમસ્તાઘઃ |
ગોવિંદં પરમાનંદામૃતમંતસ્થં સ તમભ્યેતિ ||

ઇતિ શ્રી શંકરાચાર્ય વિરચિત શ્રીગોવિંદાષ્ટકં સમાપ્તં

Web Url: http://www.vignanam.org/veda/govindaashtakam-gujarati.html